උපදින සෑම දරුවෙකුම රෝහලෙන් පිටව යාමට පෙර ශ්‍රවණ පරීක්ෂණයක් සඳහා යොමු කිරීමේ වැඩපිළිවෙලක් ක්‍රියාත්මක කිරීමට සැලසුම් කර තිබෙනවා.ඊයේ දිනට යෙදුණු ලෝක ශ්‍රවණ දිනය වෙනුවෙන් කොළඹ පැවති මාධ්‍ය හමුවකදී කොළඹ ජාතික රෝහලේ උගුර, කන, නාසය පිළිබඳ විශේෂඥ ශල්‍ය වෛද්‍ය චන්ද්‍රා ජයසූරිය මේ බව ප්‍රකාශ කළා.එහිදී ශ්‍රවණ ආබාධ සහ සුරක්ෂිතතාව සම්බන්ධයෙන් දැනුවත් කිරීම සඳහා විශේෂඥ ශල්‍ය වෛද්‍ය සිතාරා දිසානායක ද මාධ්‍ය හමුවට එක්වුණා.